কাশ্মীৰৰ নিয়ন্ত্ৰণৰেখাৰ সমীপত শনিবাৰে সংঘটিত এক লেণ্ডমাইন বিস্ফোৰণৰ ঘটনাত দুগৰাকী ভাৰতীয় সেনা শ্বহীদ হয়। নিয়ন্ত্ৰণৰেখাৰ কাষৰ নৌছেৰা-সুন্দৰবনি ছেক্টৰত সংঘটিত হয় এই বিস্ফোৰণৰ ঘটনা।
সেনা বাহিনীৰ এটা দলে অঞ্চলটোত টহল দিয়াৰ সময়ত সংঘটিত হোৱা বিস্ফোৰণত আন তিনিগৰাকী সেনাও গুৰুতৰভাৱে আহত হৈছে।
ঘটনাৰ পাছতে আহত সেনাকেইগৰাকীক ততাতয়াকৈ সেনাৰ হাস্পাতালত ভৰ্তি কৰোৱা হয়। ইয়াৰে দুগৰাকীৰ অৱস্থা সংকটজনক বুলি কোৱা হৈছে।
শ্বহীদ সেনা দুগৰাকীৰ এগৰাকী সেনা বিষয়া আৰু আনগৰাকী সেনা জোৱান আছিল। সেনা বিষয়াগৰাকীৰ নাম লেফটেনেন্ট ঋষি কুমাৰ আৰু সেনা জোৱানগৰাকী হ'ল মনজিৎ সিং। ঋষি কুমাৰ বিহাৰৰ বেগুচৰাই বাসিন্দা আৰু মনজিৎ সিং পঞ্জাৱৰ ভাটিন্দাৰ বাসিন্দা।
বাতৰি অনুসৰি, বিগত তিনি সপ্তাহ ধৰি সেনা বাহিনীয়ে উক্ত অঞ্চলটোত সন্ত্ৰাসবাদীৰ বিৰুদ্ধে তালাচী অভিযান চলাই আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
